ابو عبید بن مسعود ثقفی

ابو عبید بن مسعود بن عمرو بن عمیر بن عوف ثقفی، صحابی ہیں، بنو ثقیف سے تعلق تھا، پیغمبر اسلام  کی حیات ہی میں مشرف بہ اسلام ہوئے تھے۔ مختار ثقفی کے والد ہیں، اسی طرح عبد اللہ بن عمر کی بیوی "صفیہ بنت ابی عبد اللہ ثقفیہ" کے والد تھے، عمر بن خطاب نے انھیں عراق کا والی بنایا تھا لیکن کچھ ہی عرصے میں معرکہ جسر میں شہید ہو گئے۔فصل الخطاب في سيرة ابن الخطاب أمير المؤمنين عمر بن الخطاب شخصيته وعصره، د.علي محمد الصلابي، طبعة مكتبة الصحابة - الشارقة، 2002م، الفصل الخامس: فقه عمر في التعامل مع الولاة، صـ 371: 377

 احوال 
سنہ 13 ہجری میں خلیفہ دوم عمر بن خطاب کی خلافت کے چھوتے ہی دن تشکیل کی جانے والی پہلی جنگ کے امیر اور نمائندے یہی ابو عبید بن مسعود ثقفی تھے، اس جنگ میں بدری صحابہ بھی شامل تھے، لوگ ان کی قیادت میں آتے گئے یہاں تک کہ مدینہ منورہ اور اطراف ہی میں تقریباً ایک ہزار تعداد ہو گئی، اکثر لوگ بنو ثقیف کے تھے، ابو عبید اس میں اپنے پورے اہل خانہ کے حاضر تھے۔ انھوں نے کسکر کے صحرا میں فارسیوں کو شکست دی، بہت سارا مال غنیمت جمع کیا، پھر باقسیاثا میں جالینوس کو شکست دی، پھر وہاں سے حیرہ پہنچے۔

معرکہ جسر میں فوج کے امیر تھے، جو حیرہ اور قادسیہ کے درمیان مسلمانوں اور فارسیوں کے بیچ میں ہوا تھا، ابو عبید نے اس اس معرکہ میں دریائے فرات کو پار کر لیا تھا، فارسیوں نے پل کو توڑ دیا تھا، لیکن ہاتھی کے روندنے کی وجہ سے اس میں ان کی وفات ہو گئی، ان کے ساتھ ان معرکہ میں تقریباً اٹھارہ سو مسلمان بعض دریا میں غرق ہو کر اور بعض میں میدان لڑ کر شہید ہوئے۔

 حوالہ جات 

 1ـ اختيار معرفة الرجال 1 / 341 . 2ـ اختيار معرفة الرجال1 / 340 . 3ـ اختيار معرفة الرجال1 / 342 . 4ـ الإرشاد 1 / 325 . 5ـ اللهوف في قتلى الطفوف : 196 .

زمرہ:بنو ثقیف
زمرہ:خلافت راشدہ کے سپاہ سالار
زمرہ:ساتویں صدی کی عرب شخصیات
زمرہ:صحابہ
زمرہ:فارس کی اسلامی فتوحات کی شخصیات
زمرہ:طائف کی شخصیات
زمرہ:صحابہ و صحابیات
زمرہ:خلافت راشدہ کے والی
زمرہ:تاریخ پیدائش نامعلوم
زمرہ:634ء کی وفیات
زمرہ:13ھ کی وفیات
زمرہ:مسلم جوامع